31/03/2011 | Administración LocalMunicipal
Malpica de Bergantiños
Secretaría
Resolución de declaración de caducidade de expediente e resolución de incoación de novo expediente relativo a deshaucio administrativo

Considerando así mesmo que poderían existir outros posibles interesados descoñecidos pola administración en calidade de ocupantes do mercado, en aplicación do previsto no artigo 59.4 da Lei 30/1992, de 26 de novembro de réxime xurídico das administracións públicas e do procedemento administrativo común, notifícase que en data de 25 de marzo de 2011 o alcalde do Concello ditou as resolucións que a continuación se transcriben: En data de 30 de agosto de 2010, dítanse resolucións da alcaldía números 808/2010, 809/2010 e 810/2010, en virturde das cales se poñía de manifesto aos interesados que considerando o disposto no artigo 4 Prego de condicións económico administrativas regulador dos contratos administrativos asinados no seu día, e artigos 16 e 27 do Regulamento municipal, o dereito de explotación de cada un dos postos de venta existentes no mercado municipal, xa expiraran na súa vixencia, por expiración do prazo, ou que concorría causa de extición por traspaso non autorizado, segundo o disposto no artigo 27 do citado regulamento municipal, polo que de conformidade co establecido no artigo 59 da Lei 33/2003, de patrimonio das administracións públicas, se outorgaba aos interesados un prazo de dez días para que con carácter previo á declaración de extinción ou resolución dos citados títulos, formulasen as alegacións e presentasen a documentación que estimasen oportuna, aos efectos de poder posteriormente efectuar os desaloxos oportunos. Considerando que ata o día da data non foi formulada alegación algunha ao resepcto. Habida conta do tempo transcorrido dende a data de incoación dos oportunos expedientes de desaloxo administrativo dos ocupantes do mercado municipal ( 30/08/2010) e tendo en conta o establecido no artigo 44 da Lei 30/1992, de 26 de novembro de réxime xurídico das administracións públicas e do procedemento administrativo común, pola presente, e en virtude das faculatades recoñecidas polo artigo 21 1. s da Lei 7/1985, de 2 de abril, RESOLVO: 1º.- Declarar a caducidade dos expedientes incoados en data de 30/08/2010 mediante resolucións de alcaldía números 808, 809, e 810 respectivamente, por expiración do prazo máximo de 3 meses sen que se tivese ditado resolución ao respecto.2º.- Notificar a presente resolución aos interesados. RECURSOS: Contra este acordo, definitivo na vía administrativa, poderá Vd. Interpoñer potestativamente recurso de reposición ante o señor Alcalde. O prazo para interpoñe-lo recurso de reposición será dun mes, contando desde a data de notificación da presente resolución, non podendo interpoñer recurso contencioso-administrativo ata que sexa resolto o recurso de reposición ou se teña producida a súa desestimación por silencio. Transcorrido un mes desde a interposición do recurso de reposición sen que se notifique a súa resolución, entenderase desestimado por silencio administrativo e quedará expedita a vía contenciosa-administrativa podendo interpoñer recurso contencioso-administrativo no prazo de dous meses contados desde o seguinte a aquel en que se notifique a resolución expresa do recurso potestativo de reposición ou no prazo de seis meses desde que se entenda o recurso desestimado por silencio administrativo segundo o dispón o artigo 46.1 da Lei 29/1998, de 13 de xullo. O recurso contencioso–administartivo pode interpoñerse directamente ante o Xulgado do Contencioso-Administartivo correspondente no prazo de dous meses contados desde o día seguinte o da notificación da presente resolución. Así mesmo poderá Vd. Utilizar calquera outro recurso que estime pertinente e exerce-las accións que procedan ante a xurisdición competente. - Segundo informe emitido pola policía local en data de 27/06/2010 e demáis documentación obrante no Concello, a relación de postos ocupados actualmente no mercado municipal é a que a que se indica como Anexo I á presente resolución e da que se deduce que nalgúns casos os detentadores actuais do mercado dispuxeron algunha vez de título concesional, e noutros, os postos están ocupados por personas que xamáis foron adxudicatarias de título concesional. Considerando que segundo artigo 4 do Prego de condicións económico-administrativas reguladores dos contratos asinados no seu día, o dereito de explotación de cada un dos postos de venta se outorga polo plazo de vinte anos, agás o de cafetería, que será por prazo de dez anos. Considerando que segundo o artigo 16 do Regulamento do mercado municipal aprobado polo pleno do concello no ano 1984, unha das causas de extinción é o transcurso do prazo sinalado na adxudicación para a vixencia do contrato. Considerando que segundo o artigo 84 da Lei 33/2003, de 3 de novembro, de patrimonio das administracións públicas, “ninguén pode, sin títulos que o autorice outorgado pola autoridade competente, ocupar bens de dominio público ou utilizalos en forma que exceda do dereito de uso que, no seu caso, corresponde a todos.”, debendo as autoridades responsables da tutela e defensa do dominio público, vixiar o cumprimento do establecido anteriormente e, no seu caso, actuar contra quenes, carecendo de título, ocupen bens de dominio público ou se beneficien dun aproveitamento especial sobre eles, a cuxo fin, exercerán as facultades e prerrogativas previstas no artigo 41 desta Lei ( artigo 84.2 Lei 3/2003). Considerando que segundo o disposto no artigo 120 do RD 1372/1986 de 13 de xuño “ a extinción dos dereitos constituídos sobre bens de dominio público ou comunais das Entidades Locais, en virtude de autorización, concesión, ou calquer outro título, e das ocupacións a que houberan dado lugar, se efectuará polas Corporacións, en todo caso, por vía administrativa, mediante o exercicio das súas facultades coercitivas, previa indemnización ou sen ela, según proceda, con arranxo ao Dereito. Considerando o disposto no artigo 58 da Lei 33/2003, de 3 de novembro, segundo o cal as administracións públicas poderán recuperar en vía administrativa a posesión dos seus bens demaniais cando decaigan ou desaparezan o título, as condicións, ou as circunstancias que legitimaban a ocupación por terceiros. Considerando que ningún dos actuais ocupantes dispón de título que lexitime a ocupación dos postos no mercado municipal ( no caso dos postos número 2, 4, 7, 9, 15, 16, 18, 20 24 e 29 sinalados no Anexo I porque o título está caducado por aplicación do artigo 16 do Regulamento do mercado municipal; e no caso dos postos 3, 17, 32, 31, 34, 35, 21 e 33, porque non se ten constancia de título algún que habilitase tal ocupación respecto dos actuais detentadores) atopándose todos eles nunha situación de precario. Ante a negativa dos placeiros a permitir a execución municipal das obras de remodelación do citado mercado, cuxo proxecto técnico foi aprobado polo Pleno do Concello en sesión de data de 1 de febrerio de 2010, “Proxecto básico e de execución de mantemento e accesibilidade do mercado municipal de Malpica de Bergantiños,” obra financiada con cargo ao Fondo Estatal para o emprego e a sostenibilidade local creado mediante Real Decreto-Lei 13/2009 de 26 de outubro, e que por tal motivo, está suxeita a perentorios prazos de execución e xustificación, so pena de perda da correspondente financiacion. Considerando o disposto no informe xurídico emitido en data de 25 de febreiro de 2011 polo servizo de asistencia xurídica a municipios da Excma Deputación Provincial da Coruña. En aplicación do previsto no artigo 84 da Lei 30/1992, de 26 de novembro, de réxime xurídico das administracións públicas e do procedemento administrativo común, e como requisito previo á previa declaración de extinción das concesións de domino público adxudicadas no seu día por expiración do prazo de vixencia das mesmas e así mesmo ao efectos de ditar a oportuna orde de desaloxo dos actuais ocupantes do mercado municipal regulada no artigo 120 e seguintes do Real Decreto 1372/1986, de 13 de xuño, en uso das atribucións que me confire o artigo 21 1 s) da Lei 7/1985, de 2 de abril, RESOLVO: Primeiro.- Outorgar aos interesados un prazo de audiencia de dez días para que presenten as alegacións ou documentación que estimen oportuna. Segundo.- Notificar este acordo aos interesados no procedemento. RECURSOS: Contra o presente acordo que teñen a consideración de actos de trámite non procede recurso administrativo, nin contencioso administrativo algún de conformidade co establecido no art.107 da Lei 30/1992, de 26 de novembro, de réxime xurídico das administracións públicas e procedemento administrativo común e o art.25 da lei 29/1998, de 13 de xullo, da xurisdición contenciosa administrativa. Malpica de Bergantiños, 29 de marzo de 2011. O Alcalde José R. Varela Rey